L 135/82
RO
Jurnalul Oficial al Uniunii Europene
23.5.2023
2.
Evaluarea pe tip de aeronavă trebuie promovată și experiența practică necesară trebuie acumulată în cei trei ani care precedă solicitarea andosării unei calificări pe licența de întreținere a aeronavelor. 3.
Evaluarea pe tip de aeronavă trebuie să aibă loc în prezența a cel puțin un examinator.
Examinatorul (examinatorii) trebuie să nu fi fost implicat (implicați) în pregătirea solicitantului.
(e) Examinatorul (examinatorii) pregătește (pregătesc) și pune (pun) la dispoziția candidatului un raport scris și semnat pentru a explica motivele pentru care candidatul a promovat sau nu a promovat examenul. 6.
Pregătire la locul de muncă (On-the-job training – OJT) 6.1.
Generalități OJT este pregătirea oferită solicitantului pe un anumit tip de aeronavă la un loc de muncă real, având posibilitatea de a învăța cele mai bune practici de întreținere și de a corecta procedurile de punere în serviciu.
OJT respectă următoarele cerințe: (a) Lista sarcinilor OJT și programul sunt acceptate de autoritatea competentă care a emis licența de întreținere înainte de începerea pregătirii OJT.
(b) OJT se efectuează la una sau mai multe întreprinderi cu atribuții de întreținere autorizate în mod corespunzător, în conformitate cu prezentul regulament, pentru întreținerea tipului de aeronavă respectiv.
Una dintre aceste întreprinderi controlează OJT.
(c) Solicitantul trebuie să dețină o licență de categoria A, B sau L5 înainte de a urma OJT sau să fi terminat pregătirea teoretică pe tip de aeronavă și să fi cumulat cel puțin 50 % din experiența de bază prevăzută de cerință (punctul 66.A.30) în ceea ce privește categoria de aeronave pentru care este pregătit.
(d) Solicitantul trebuie să înceapă și să finalizeze OJT în termen de trei ani înainte de depunerea cererii pentru prima andosare a calificării de tip.
Cel puțin 50 % dintre sarcinile OJT trebuie să aibă loc după încheierea pregătirii teoretice pe tip de aeronavă aferente.
(e) Solicitantul parcurge OJT sub îndrumarea unui mentor sau a unor mentori calificați, pe baza unei supravegheri individuale, în cursul căreia mentorii verifică cunoștințele tehnice, competențele și responsabilitățile unui membru tipic al personalului de certificare.
În timpul OJT, mentorii transmit, de asemenea, cunoștințe și experiență solicitantului, oferind consilierea, sprijinul și îndrumările necesare.
(f) Fiecare sarcină este semnată de solicitant și face trimitere la o fișă de muncă/fișă de lucru efectivă etc.
Mentorii verifică și contrasemnează sarcinile îndeplinite în timpul OJT, deoarece își asumă responsabilitatea pentru sarcinile la nivelul personalului de sprijin sau al personalului de certificare, după caz, în funcție de procedura de punere în serviciu.
(g) La finalizarea satisfăcătoare a programului OJT, mentorii emit o recomandare pentru evaluarea finală a solicitantului, care urmează să fie efectuată de evaluatori desemnați. 6.2.
Conținutul OJT și jurnalul OJT OJT include o serie de activități și sarcini reprezentative pentru calificarea de tip de aeronavă, sistemele și categoria de licență solicitată și poate acoperi mai multe categorii de licențe.
OJT trebuie consemnată într-un jurnal OJT care raportează următoarele: (a) numele solicitantului; (b) data nașterii solicitantului; (c) întreprinderea (întreprinderile) cu atribuții de întreținere autorizată (autorizate) în care a fost efectuată OJT;